stanford-oval/wikipedia huggingface dataset:
עונת 2022/2023 בלה ליגה
תוצאות

| בית / חוץ | OSA | ALM | ELC | ESP | ATH | ATM | BAR | VIL | VAL | GIR | GET | MLL | SEV | CEL | CAD | RAY | BET | VLL | RMA | RSO |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| אוססונה | — | 3–1 | 2–1 | 1–0 | 2–0 | 0–1 | 1–2 | 0–3 | 1–2 | 2–1 | 0–2 | 1–0 | 2–1 | 0–0 | 2–0 | 2–1 | 3–2 | 2–0 | 0–2 | 0–2 |
| אלמריה | 0–1 | — | 2–1 | 3–1 | 1–2 | 1–1 | 1–0 | 0–2 | 2–1 | 3–2 | 1–0 | 3–0 | 2–1 | 3–1 | 1–1 | 3–1 | 2–3 | 0–0 | 1–2 | 0–2 |
| אלצ'ה | 1–1 | 1–1 | — | 0–1 | 1–4 | 1–0 | 0–4 | 3–1 | 0–2 | 1–2 | 0–1 | 1–1 | 1–1 | 0–1 | 1–1 | 4–0 | 2–3 | 1–1 | 0–3 | 0–1 |
| אספניול | 1–1 | 3–3 | 2–2 | — | 1–2 | 3–3 | 2–4 | 0–1 | 2–2 | 2–2 | 1–0 | 2–1 | 2–3 | 1–3 | 0–0 | 0–2 | 1–0 | 1–0 | 1–3 | 2–3 |
| אתלטיק בילבאו | 0–0 | 4–0 | 0–1 | 0–1 | — | 0–1 | 0–1 | 1–0 | 1–0 | 2–3 | 0–0 | 0–0 | 0–1 | 2–1 | 4–1 | 3–2 | 0–1 | 3–0 | 0–2 | 2–0 |
| אתלטיקו מדריד | 3–0 | 2–1 | 2–0 | 1–1 | 1–0 | — | 0–1 | 0–2 | 3–0 | 2–1 | 1–1 | 3–1 | 6–1 | 4–1 | 5–1 | 1–1 | 1–0 | 3–0 | 1–2 | 2–1 |
| ברצלונה | 1–0 | 2–0 | 3–0 | 1–1 | 4–0 | 1–0 | — | 3–0 | 1–0 | 0–0 | 1–0 | 3–0 | 3–0 | 1–0 | 2–0 | 0–0 | 4–0 | 4–0 | 2–1 | 1–2 |
| ויאריאל | 2–0 | 2–1 | 4–0 | 4–2 | 5–1 | 2–2 | 0–1 | — | 2–1 | 1–0 | 2–1 | 0–2 | 1–1 | 3–1 | 2–0 | 0–1 | 1–1 | 1–2 | 2–1 | 2–0 |
| ולנסיה | 1–0 | 2–2 | 2–2 | 2–2 | 1–2 | 0–1 | 0–1 | 1–1 | — | 1–0 | 5–1 | 1–2 | 0–2 | 3–0 | 0–1 | 1–1 | 3–0 | 2–1 | 1–0 | 1–0 |
| ז'ירונה | 1–1 | 6–2 | 2–0 | 2–1 | 2–1 | 0–1 | 0–1 | 1–2 | 1–0 | — | 3–1 | 2–1 | 2–1 | 0–1 | 1–1 | 2–2 | 1–2 | 2–1 | 4–2 | 3–5 |
| חטאפה | 2–1 | 1–2 | 1–1 | 1–2 | 2–2 | 0–3 | 0–0 | 0–0 | 1–0 | 2–1 | — | 2–0 | 2–0 | 1–0 | 0–0 | 1–1 | 0–1 | 2–3 | 0–1 | 2–1 |
| מיורקה | 0–0 | 1–0 | 0–1 | 1–1 | 1–1 | 1–0 | 0–1 | 4–2 | 1–0 | 1–1 | 3–1 | — | 0–1 | 1–0 | 1–0 | 3–0 | 1–2 | 1–0 | 1–0 | 1–1 |
| סביליה | 2–3 | 2–1 | 3–0 | 3–2 | 1–1 | 0–2 | 0–3 | 2–1 | 1–1 | 0–2 | 2–1 | 2–0 | — | 2–2 | 1–0 | 0–1 | 0–0 | 1–1 | 1–2 | 1–2 |
| סלטה ויגו | 1–2 | 2–2 | 1–0 | 2–2 | 1–0 | 0–1 | 2–1 | 1–1 | 1–2 | 1–1 | 1–1 | 0–1 | 1–1 | — | 3–0 | 3–0 | 1–0 | 3–0 | 1–4 | 1–2 |
| קדיס | 0–1 | 1–1 | 1–1 | 2–2 | 0–4 | 3–2 | 0–4 | 0–0 | 2–1 | 2–0 | 2–2 | 2–0 | 0–2 | 1–0 | — | 1–0 | 0–0 | 2–0 | 0–2 | 0–1 |
| ראיו ואיקאנו | 2–1 | 2–0 | 2–1 | 1–2 | 0–0 | 1–2 | 2–1 | 2–1 | 2–1 | 2–2 | 0–0 | 0–2 | 1–1 | 0–0 | 5–1 | — | 1–2 | 2–1 | 3–2 | 0–2 |
| ריאל בטיס | 1–0 | 3–1 | 3–0 | 3–1 | 0–0 | 1–2 | 1–2 | 1–0 | 1–1 | 2–1 | 0–1 | 1–0 | 1–1 | 3–4 | 0–2 | 3–1 | — | 2–1 | 0–0 | 0–0 |
| ריאל ואיאדוליד | 0–0 | 1–0 | 2–1 | 2–1 | 1–3 | 2–5 | 3–1 | 0–3 | 1–0 | 1–0 | 0–0 | 3–3 | 0–3 | 4–1 | 0–1 | 0–1 | 0–0 | — | 0–2 | 1–0 |
| ריאל מדריד | 1–1 | 4–2 | 4–0 | 3–1 | 1–1 | 1–1 | 3–1 | 2–3 | 2–0 | 1–1 | 1–0 | 4–1 | 3–1 | 2–0 | 2–1 | 2–1 | 2–1 | 6–0 | — | 0–0 |
| ריאל סוסיאדד | 2–0 | 1–0 | 2–0 | 2–1 | 3–1 | 1–1 | 1–4 | 1–0 | 1–1 | 2–2 | 2–0 | 1–0 | 2–1 | 1–1 | 0–0 | 2–1 | 0–2 | 0–1 | 2–0 | — |
סטטיסטיקה > מלכי השערים

| מיקום | שחקן | קבוצה | שערים |
| --- | --- | --- | --- |
| 1 | פולין רוברט לבנדובסקי | ברצלונה | 23 |
| 2 | צרפת כרים בנזמה | ריאל מדריד | 19 |
| 3 | ספרד חוסלו | אספניול | 16 |
| 4 | צרפת אנטואן גריזמן | אתלטיקו מדריד | 15 |
| 4 | קוסובו ודאט מוריצ'י | מאיורקה | 15 |
| 4 | ספרד בורחה איגלסיאס | ריאל בטיס | 15 |
| 7 | טורקיה אנס אונאל | חטאפה | 14 |
| 8 | ספרד אלברו מוראטה | אתלטיקו מדריד | 13 |
| 8 | ארגנטינה ולנטין קסטז'אנוס | ז'ירונה | 13 |
| 10 | סנגל ניקולס ג'קסון | ויאריאל | 12 |
| 10 | ספרד יאגו אספס | סלטה ויגו | 12 |
| 10 | נורווגיה אלכסנדר סרלוט | ריאל סוסיאדד | 12 |
סטטיסטיקה > מלכי הבישולים

| מיקום | שחקן | קבוצה | בישולים |
| --- | --- | --- | --- |
| 1 | צרפת אנטואן גריזמן | אתלטיקו מדריד | 16 |
| 2 | ברזיל ויניסיוס ז'וניור | ריאל מדריד | 9 |
| 2 | ספרד מיקל מרינו | ריאל סוסיאדד | 9 |
| 4 | ברזיל רודריגו גואש | ריאל מדריד | 8 |
| 5 | ארגנטינה לוקאס רוברטונה | אלמריה | 7 |
| 5 | ספרד בריאן אוליבאן | אספניול | 7 |
| 5 | ארגנטינה רודריגו דה פול | אתלטיקו מדריד | 7 |
| 5 | ברזיל ראפיניה | ברצלונה | 7 |
| 5 | פולין רוברט לבנדובסקי | ברצלונה | 7 |
| 5 | צרפת עוסמאן דמבלה | ברצלונה | 7 |
סטטיסטיקה > פרס זאמורה

| מיקום | שחקן | קבוצה | משחקים | שערים | יחס  |
| --- | --- | --- | --- | --- | --- |
| 1 | גרמניה מארק-אנדרה טר שטגן | ברצלונה | 37 | 18 | 0.49 |
| 2 | סלובניה יאן אובלק | אתלטיקו מדריד | 28 | 20 | 0.71 |
| 3 | ספרד אלכס רמירו | ריאל סוסיאדד | 38 | 35 | 0.92 |
| 4 | בלגיה טיבו קורטואה | ריאל מדריד | 31 | 29 | 0.94 |
| 5 | סרביה פרדראג ראיקוביץ' | מיורקה | 36 | 40 | 1.11 |
| 6 | גאורגיה גיורגי ממרדשווילי | ולנסיה | 38 | 45 | 1.18 |
| 6 | ספרד דויד סוריה | חטאפה | 38 | 45 | 1.18 |
| 8 | ספרד אונאי סימון | אתלטיק בילבאו | 30 | 37 | 1.23 |
| 9 | ארגנטינה פאולו גסאניגה | ז'ירונה | 28 | 37 | 1.32 |
| 10 | מקדוניה הצפונית סטולה דימיטרייבסקי | ראיו ואיקאנו | 37 | 49 | 1.32 |
↑  בכדי לזכות בפרס זאמורה יש להשתתף לפחות 60 דקות ב-28 משחקי ליגה.
פרסים > שחקן החודש

| חודש | שחקן | מועדון |
| --- | --- | --- |
| אוגוסט | ספרד בורחה איגלסיאס | ריאל בטיס |
| ספטמבר | אורוגוואי פדריקו ואלוורדה | ריאל מדריד |
| אוקטובר | פולין רוברט לבנדובסקי | ברצלונה |
| ינואר | נורווגיה אלכסנדר סרלוט | ריאל סוסיאדד |
| פברואר | ספרד גבריאל וייגה | סלטה ויגו |
| מרץ | צרפת אנטואן גריזמן | אתלטיקו מדריד |
| אפריל | מרוקו יוסף א-נסירי | סביליה |
| מאי | סנגל ניקולס ג'קסון | ויאריאל |
הערות שוליים

↑  Standing table for LaLiga Santander 2022/23, באתר הרשמי של לה ליגה
↑  Spanish La Liga Top Scorers, BBC Sport (באנגלית)
↑  Spanish La Liga Top Scorers, BBC Sport (באנגלית)
↑  Trofeo Zamora de LaLiga Santander 2022 - 2023 - Mejor portero Primera División, Marca.com, ‏2023-02-21 (בספרדית)
טרול (מכונית)

| --- | --- |

Troll, שנת 1956
 מאפיינים כלליים
 יצרן:  Troll Plastik & Bilindustri
 שנות ייצור:  1956 – 1958
 יחידות שיוצרו:  5
 הרכבה:  נורווגיה נורווגיה
 אורך:  3,710 מ"מ
 מפרט טכני
 מנוע:  2 צילינדרים, מחזור שתי פעימות, 700 סמ"ק המפיק 30 כ"ס
 הילוכים:  תמסורת ידנית - 3 מהירויות
 מהירות מרבית:  130 קמ"ש
 צריכת דלק:  5.0 ליטר ל-100 ק"מ
 קשר:  גוטברוד סופריור
 מעצב:  Hans Trippel (אנ')
טרול (מכונית)
טרול (בנורווגית: Troll) היא מכונית קופה קטנה מתוצרת "Troll Plastik & Bilindustri" הנורווגית, אשר יוצרה בין השנים 1956 – 1958 בנורווגיה.
יוצרו 5 יחידות.
בשנת 1956 נלקחה שלדת דגם "טרול" מתוצרת "Troll Plastik & Bilindustri"  הנורווגית מדגם גוטברוד סופריור מתוצרת יצרנית הרכב הגרמנית גוטברוד (אנ'). נוספו לשלדה 15 ס"מ.
"טרול"

המכונית הראשונה נחשפה לעיתונות באוקטובר 1956. היה זה אחד הניסיונות הבודדים לייצור מכוניות בנורווגיה. המכונית לא הייתה גמורה לחלוטין, ולמרות שצורת המרכב הייתה סופית, לא ניתן היה להניע את המכונית. מכונית זו שימשה מאוחר יותר כאב-טיפוס, ושינויים רבים בוצעו במהלך הבדיקות המאוחרות.
המכונית הראשונה נמכרה ב-1 במאי 1957.
מכונית קופה 2+2 נוסעים.
מנוע מתוצרת "Gutbrod" (אנ') הגרמנית.
גוף הדגם נבנה מפיברגלס מחוזק זכוכית. פיברגלס היה חומר חדש יחסית בסוף שנות החמישים, והיתרונות היו רבים. חומר זה לא יחליד, הוא יהיה קל יותר ב-130 ק"ג ממכונית מתכת מקבילה, והייצור יהיה פשוט משמעותית ולכן זול יותר. באירופה לא בנו מכוניות מפלסטיק, למעט הטראבנט המזרח גרמני.
עם תחילת הייצור המהנדס Kohl-Larsen שהיה מופקד על בניית הדגם נאלץ להתאמץ כדי לקבל אישור מהממשלה למכור את המכוניות מדגם "טרול". Kohl-Larsen  הורשה למכור רק 15 מכוניות בנורווגיה.  הסיבה לכך הייתה הסכם סחר חליפין בין נורווגיה לברית המועצות ומזרח אירופה לרכוש מהם מכוניות בזמן שקנו מוצרי דגים מנורווגיה. הממשלה הנורווגית חששה כי ייצור מכוניות מקומי ישבש את מאזן המסחר הזה, לכן, Kohl-Larsen החל בתוכניות לייצא את המכוניות לגרמניה ודנמרק. היו גם בקשות ממדינות אחרות כמו ממדינות פינלנד ובלגיה. בשלב מסוים היו תוכניות לבנות 2000 מכוניות בשנה, אך לאחר מתינות מסוימת תכננו כי ישמחו ממכונית אחת מוגמרת ביום. כאשר הממשלה הבהירה כי היא מעולם לא רוצה לתמוך ברכב, כל המשקיעים הפוטנציאליים נסוגו ממשא ומתן, לפיכך, אחת המיזמות הבודדות של נורווגיה לייצור מכוניות פשטה את הרגל בתחילת 1958.
ראו גם

גוטברוד סופריור
הערות שוליים

↑  טרול (מכונית) summer-arrives.blogspot.com/2006/12/troll-automobile
↑  http://trollbilen.no/index.html טרול (מכונית) trollbilen.no/index
| --- | --- |
בקרת זהויות :  VIAF: 3106155566433213380008   WorldCat (עם VIAF): 3106155566433213380008
פונקציית ויירשטראס

פונקציית ויירשטראס היא הדוגמה הראשונה שפורסמה לפונקציה רציפה בכל נקודה על הישר הממשי אך לא גזירה באף נקודה.
לפי משפט הקטגוריה של בר, אוסף הפונקציות הרציפות  f:\mathbb {R} \to \mathbb {R}  הגזירות בנקודה אחת לפחות הוא קבוצה מקטגוריה ראשונה. בצורה פשטנית אומר המשפט כי "רוב" הפונקציות הרציפות אינן גזירות באף נקודה, אולם המשפט אינו מצביע על פונקציה מסוימת כזו. הדוגמה הראשונה שפורסמה לפונקציה כזו היא זו שנתן קארל ויירשטראס בשנת 1872 (היסטורית, הדוגמה של ויירשטראס קדמה להוכחת משפט הקטגוריה).
הגדרת הפונקציה היא:  f(x)=\sum _{n\,=\,0}^{\infty }a^{n}\cos(p^{n}\pi x) כאשר  7\leq p שלם אי-זוגי ו- {\frac {2+3\pi }{2p}}<a<1.
גרף עבור פונקציית ויירשטראס  f(x)=\sum _{n\,=\,0}^{\infty }0.5^{n}\cos(21^{n}\pi x)
פונקציית ויירשטראס מורכבת מאינסוף עותקים של הרמוניה בסיסית, העוברת שני שינויי סקלה (במשרעת ובתדירות).
גרף הפונקציה הוא פרקטל, שממד האוסדורף שלו הוא  2+\log _{p}(a).
ניתן להוכיח שהפונקציה רציפה, משום שהטור מתכנס במידה שווה (ממבחן M של ויירשטראס), וכל סכום חלקי מהווה פונקציה רציפה (ולכן נוכל להשתמש במשפט הגבול האחיד (אנ'), הגורס כי אם סדרת פונקציות רציפות מתכנסת במידה שווה, אז הפונקציה הגבולית רציפה). ההוכחה שהפונקציה אינה גזירה באף נקודה מורכבת יותר.
ראו גם

פונקציית רימן ("פונקציית הסרגל")
פונקציית דיריכלה
יעקב ב"ש

| --- | --- |

סמל האצולה של יעקב בשבי פון טרוינברג
 לידה:  סביב 1570 ורונה, איטליה 
 פטירה:  2 במאי 1634 מלאדה בולסלאב, צ'כיה 
 מקום קבורה:  בית הקברות היהודי בבומסלא 
 השקפה דתית:  יהדות 
 
סמל האצולה של יעקב בשבי פון טרוינברג
מצבת קברו של יעקב ב"ש בבית הקברות היהודי בבומסלא
יעקב בת-שבע פון טרוֹייֶנבֶּרג, או יעקב ב"ש (לעיתים בָּשֶבי, בָּסֶבי, בכתיב לטיני: Jacob Bassevi von Treuenberg ; ה'ש"ל/ה'ש"מ, 1570 או 1580 – ד' באייר ה'שצ"ד, 2 במאי 1634) היה פרקליט, סוחר ואיש כספים יהודי איש פראג, סוכן החצר של קיסרי האימפריה הרומית הקדושה במהלך מלחמת שלושים השנים וראש הקהל בעירו. היהודי הראשון בקיסרות שקיבל תואר אצולה.
ביוגרפיה

נולד לאברהם ב"ש באיטליה, כפי הנראה בוורונה, שהייתה עיר מוצאה של משפחת בת-שבע. בסוף המאה ה-16 הגיע לפראג עם אחיו שמואל. שני האחים זכו להרשאות סחר חופשי באישור רודולף השני, קיסר האימפריה הרומית הקדושה, הרשאות דומות לאלו שניתנו לראש הקהל של פראג, מרדכי מייזל, שנים ספורות קודם לכן.
בשנת 1611 האריך מתיאס, קיסר האימפריה הרומית הקדושה, את תוקף ההרשאות ומינה את יעקב ב"ש ליהודי החצר שלו. עם עלותו של פרדיננד השני, קיסר האימפריה הרומית הקדושה, על כס הקיסרות, אשרר שוב את ההרשאות ואף העניק לו ב-1622 את תואר האבירות "פון טרוֹיֶנברג" (Treuenberg). כמלך בוהמיה העניק לו רשות לסמל אצולה משפחתי לו ולצאצאיו: אריה תכול עם שמונה כוכבים אדומים על רקע כחול או שחור.
ב-1622 חבר לקרל הראשון, נסיך ליכטנשטיין, הדוכס אלברכט פון ולנשטיין, הגראף פאול מיכנה פון וצינוב (גר') ואיש הכספים הקלוויניסט הגרמני ממוצא הולנדי הנס דה ויטה (גר'), ליצירת מטבעה שייצרה מטבעות עבור נסיכים ומדינות שונות. התדרדרות במצבו הפיננסי של הקונסורציום הביא את השותפים לייצר מטבעות שהכילו אחוז גבוה יותר של נחושת ביחס לכסף, מעשה שהביא את המטבעה לפשיטת רגל ולסוף דרכה. כל השותפים הרוויחו הון רב.
ב"ש היה מעשיריה הגדולים של העיר היהודית בפראג, רכש בתים רבים ובנה לו בה ארמון (שנהרס בעת הריסתה של רוב העיר היהודית במפנה המאה ה-20).
בשנת 1627  פעל מתוקף תפקידו כראש הקהל של יהודי פראג ומתוקף מעמדו לפיטוריו של רבה של פראג, רבי משה ר' מנדלש, ולמינויו של הרב יום טוב ליפמן הלר במקומו. בקהילה היהודית בעיר רווחו שמועות באשר לקפידה וקללה שהטיל ר' משה על ב"ש ושותפיו להליך ההדחה. הם ראו בקללתו את הסיבה לפרשת הסתבכותו המשפטית וכליאתו של ה"תוספות יום טוב", ואת אסונו של ב"ש: בשנת 1629 נאסר הרב יום טוב ליפמן הלר בשל הלשנה, ב"ש ערב לשחרורו ובהמשך שילם חמישית מהקנס שהושת עליו. פעילותו בפרשה זו מסוקרת בהרחבה במנשר "מגילת איבה", יומנו של הרב הלר אודות האירועים. שלוש שנים לאחר מכן נישאה דובריש בתו של הרב הלר לנכדו של ב"ש, שמואל בן בנו אברהם.
קרל מליכטנשטיין, מגנו העיקרי של ב"ש, מת בשנת 1627, ובשנת 1631 החל פרדיננד השני לחשוד בו והחליט לאסרו. הוא נכלא ורכושו הוחרם. רק אודות לערבות אישית של אלברכט פון ולנשטיין הוא שוחרר ונמלט לעיירה איצ'ין (אנ') בצפון-מזרח בוהמיה ושב לעסוק במסחר תחת חסותו של ולנשטיין. זמן קצר לאחר רצח ולנשטיין, הוא נמלט למלאדה בולסלאב (בומסלא בפי יהודיה) ונפטר בה בד' באייר ה'שצ"ד, 2 במאי 1634. הוא נקבר בבית הקברות היהודי המקומי.
צאצאיו חיו בעוני בפראג עוד דורות ספורים.
משפחתו

יעקב ב"ש היה נשוי שלוש פעמים. אשתו הראשונה, קוידל בת אברהם, נפטרה אחרי 1616. אשתו השנייה, הנדל'ה בת עבר'ל גרונים, התפרסמה בלמדנותה ובמפעליה הפילנתרופיים. מלבד מפעלי הצדקה שלה ומתן סיוע של מזון והלבשה לפליטים בתקופת מלחמת שלושים השנים, חילקה מאות סטים של סידורים, טלית ותפילין, ליהודים שאיבדו את שלהם. האפיטף הארוך מאוד על מצבת קברה בבית הקברות היהודי העתיק בפראג מגולל במליצה את פעילותה זו. לאחר פטירתה בתמוז ה'שפ"ח (1628), נישא בשלישית והיו לו ילדים גם מנישואים אלו.
ר' אברהם ב"ש - נישא בשנת 1616 לשרל בתו של הגביר ר' יעקב קופל (קאָפּיל) מווינה. מחותנו של ה"תוספות יום טוב", מתואר כצדיק חסיד ועניו, שימש כגבאי צדקה. נפטר בז' באדר ב' ה'שצ"ט
שמעיה ב"ש - נפטר בבחרותו, היה למדן והשיב לשאלות בהלכה. נפטר בכ"ה באלול ה'שצ"ד
ר' אהרן ב"ש - נישא לחנה בתו של הרופא היהודי המפורסם ר' זלמן מלבוב, וחי בפולין.
הערות שוליים

↑  שלום צבר, "יצחק יודלוב, דגלי מדפיסים: חמישים וארבעה סמלי מדפיסים; סקירה", ציון, סט, ג (תשס"ד 2004), עמ' 376.
↑  כחול, לפי צבי גרץ, דברי ימי ישראל; שחור, לפי חוקר פראג קלמן ליבן, ספר גל עד (גוטהרד דויטש, א' ריין, "באסבי פון טרוינברג, יעקב", במהדורת 1901–1906 של האנציקלופדיה היהודית (באנגלית)).
↑  מתוך יומן בכתב יד משנת 1747: הרב פינחס קצנלנבוגן, יש מנחילין, ירושלים תשמ"ו. ענפי עץ האבות, עמ' סה-סו, באתר היברובוקס.
| --- | --- |
בקרת זהויות :  GND: 135862779  ISNI: 0000 0000 5740 439X  LCCN: n95051113  NKC: hka2010610360  VIAF: 80307420   WorldCat (עם VIAF): 80307420 
ביתו של יעקב ב"ש בפראג. צולם לפני 1910
מצבת קברה של הנדלה ב"ש בבית הקברות היהודי העתיק בפראג
מאיר איינשטיין

| --- | --- |

איינשטיין במאי 2004
 לידה:  21 באוקטובר 1951 הרצליה, ישראל 
 פטירה:  23 במרץ 2017 (בגיל 65) הרצליה, ישראל 
 מקום קבורה:  בית העלמין הישן בהרצליה 
 מדינה:  ישראל ישראל
 עיסוק:  שדרן ספורט
 מעסיק:  קול ישראל, ערוץ 1, ערוץ 10, צ'רלטון, רדיו ללא הפסקה, ערוץ הספורט
 סוג כתב:  כתב ספורט, שדרן ספורט
 תחום סיקור:  ספורט
 צאצאים:  סביון איינשטיין, סיוון איינשטיין 
 מספר צאצאים:  2 
 
קברו של מאיר איינשטיין בהרצליה
מאיר איינשטיין (21 באוקטובר 1951 – 23 במרץ 2017) היה שדרן ספורט ומבכירי שדרני הספורט בישראל.
ביוגרפיה

איינשטיין נולד בהרצליה ליוסף איינשטיין, יליד פולין, ולבת שבע לבית ריגרודסקי, ילידת הארץ. את שירותו הצבאי העביר איינשטיין בחיל השריון לאחר שנשר משלביו האחרונים של קורס חובלים.
החל את דרכו ברדיו כקריין חדשות ב"קול ישראל" ובהמשך הנחה את תוכנית הספורט "שירים ושערים" שדיווחה בשידור חי ממגרשי הכדורגל בסוף השבוע. לאחר מכן החל לשדר אירועי ספורט בכל התחומים במחלקת הספורט של ערוץ 1. בין היתר שידר את משחק הכדורגל המרכזי של השבת, משחקי הכדורסל של מכבי תל אביב באירופה ומשחקי נבחרת ישראל בכדורגל ונבחרת ישראל בכדורסל. כמו כן הגיש את תוכנוית סיכום משחקי השבת של הערוץ הראשון "משחק השבת", ומאחור יותר "הראשון בשער".
אחד מרגעי השיא של איינשטיין, שנחקק אצל רבים, היה במהלך שידור משחק הניצחון של נבחרת ישראל בכדורגל על נבחרת צרפת בפארק דה פראנס ב-13 באוקטובר 1993 במסגרת מוקדמות מונדיאל 1994, שבמהלכו איבד את קולו מהתרגשות לאחר הבקעת שער הניצחון של ראובן עטר (הפרשן אבי רצון ששידר עמו אמר לו לאחר מכן: "מאיר, תירגע").
מלבד שידורי הספורט, בשנותיו ברשות השידור השתלב איינשטיין גם בשידורי האקטואליה והיה ממגישי תוכנית הבוקר בוקר טוב ישראל.
בשנת 2002 עבר איינשטיין לשדר ספורט בערוץ 10. הוא שידר בין השאר את משחקי הנבחרת ומשחקי ליגת העל בכדורגל, כשלצידו הפרשן רן בן שמעון. לאחר מכן הנחה לצידו שלמה שרף, לשעבר מאמן נבחרת ישראל. איינשטיין ורן בן שמעון גם הנחו ביחד את התוכנית "דאבל פס" ביחד עם העיתונאי עמנואל רוזן. מדי פעם שידר איינשטיין גם את משחקי ליגת העל בכדורסל. והגיש את תוכנית הבוקר של ערוץ 10 בראשית ימיו.
בשנותיו האחרונות איינשטיין היה השדר המרכזי בערוצי הספורט של צ'רלטון, הגיש את תוכנית הספורט ברדיו ללא הפסקה אותה שידר עד כחודש וחצי לפני פטירתו, והגיש את "שבת ביציע" ו"מאיר ורוני" בערוץ הספורט. איינשטיין גם שידר את תחרויות האתלטיקה במשחקים האולימפיים ובאליפויות העולם.
איינשטיין היה ידוע באהדתו לקבוצות הכדורגל הפועל הרצליה בישראל וקווינס פארק ריינג'רס באנגליה.
בנובמבר 2015 אובחן כחולה בטרשת אמיוטרופית צידית. בדצמבר 2016 הודיע במהלך תוכניתו בערוץ הספורט "שבת ביציע" כי הוא מתמודד עם פגיעה רפואית במערכת השרירים ולכן הוא מתנייד על כיסא גלגלים וקצב הדיבור שלו איטי מהרגיל.
איינשטיין נפטר בביתו בהרצליה ב-23 במרץ 2017 לאחר הידרדרות במחלתו. הותיר אישה, אוליביה (אוֹ-לי), שתי בנות, בהן הפרסומאית סביון איינשטיין, ושני נכדים. ב-26 במרץ נטמן בבית הקברות הישן בהרצליה בהשתתפות מאות אנשים מעולם הספורט, חבריו, מכריו, ובני משפחתו.
הערות שוליים

↑  נתן את הקול: המורשת של מאיר איינשטיין, באתר ערוץ הספורט, 24 במרץ 2022
↑  נתניהו: "קולו של מאיר איינשטיין יחסר לנו", באתר ynet, 23 במרץ 2017
↑  בן מיטלמן, החדשות., קול הספורט: מאיר איינשטיין – הקול שנחרט בזיכרון, באתר חדשות 13, 25 במרץ 2017
↑  ניב שטנדל, ‏מאיר איינשטיין: השדר ההולם ביותר לכדורגל הישראלי, באתר ‏מאקו‏, 24 במרץ 2017
↑  ערן נבון, החיים זה הקול "ישראל היום", 14-09-2012
↑  אסף הדר, "הקול של מאיר איינשטיין נשנק, וצמרמורת עברה בכל הגוף", באתר ישראל היום, 12 במאי 2024
↑  רן בוקר, מאיר איינשטיין חשף בשידור חי: "מתמודד עם פגיעה במערכת השרירים", באתר ynet, 18 בדצמבר 2016
↑  רן בוקר וירון דרוקמן, שדר הספורט מאיר איינשטיין נפטר בגיל 65, באתר ynet, 24 במרץ 2017
↑  דוד ארז, הבת של מאיר איינשטיין תיתן לכם שיעור ביצירתיות "מעריב אונליין", 1 באוקטובר 2013
↑  "מרגישה הקלה שלא תסבול יותר": מאות חלקו כבוד אחרון למאיר איינשטיין, נבדק ב-2017-03-27
תכנון תבוני

תכנון תבוני או עיצוב תבוני (באנגלית: Intelligent Design) הם טיעונים שנועדו להראות כי יצורים חיים נוצרו פחות או יותר בצורתם הנוכחית על ידי "מתכנן תבוני". פילוסופית לפיה מוצא החיים ותהליך האבולוציה של החיים הם מתוכננים ואינם אקראיים. על פי גישה זו מתוך התבוננות על הביולוגיה הקיימת ועל מורכבות היקום המסקנה היא דואליסטית.
תכנון תבוני גובש בשנות שנות ה-90 של המאה ה-20, בעיקר בארצות הברית, כניסיון הפרכה מפורש של תאוריית האבולוציה של צ'ארלס דרווין. הגישה מבוססת על גרסה של הטיעון מהתכנון לקיומו של אלוהים שקידם הכומר האנגליקני וויליאם פיילי מתחילת המאה ה-19. התומכים בתכנון תבוני טוענים כי החלקים והמערכות התפקודיות של אורגניזמים חיים הם בעלי "מורכבות שאינה ניתנת לצמצום" - טיעון לפיו לא ניתן להסיר אף אחד מהחלקים המרכיבים שלהם מבלי לגרום לכל המערכת להפסיק לתפקד. בצד הטיעונים המדעיים לכאורה, קיימת תנועת התכנון התבוני שבמרכזה נמצא מכון דיסקברי ואישים כמו פיליפ אי ג'ונסון (מי שנחשב אבי התכנון הטבעי) שמודים כי הם רוצים לקדם שינוי לא רק בתחום האבולוציה, אלה גם לשנות מהיסוד את הדרך בה מלמדים ומבצעים מדע, משום שלדעתם לגישה הנטורליסטית, השוללת מעורבות של כוח על-טבעי יש השלכות חברתיות ומוסריות שליליות.
בבסיס רעיון התכנון התבוני נתפסת האבולוציה כתהליך נדיר אשר סיכוייו להצליח ללא התערבות של כוח-עליון לא סבירים. ההנחה היא כי האבולוציה אכן נכונה אך אינה עונה על השאלה האם קיים מחולל ראשוני (אלוהים) אלא אך ורק מסבירה כיצד התהליך מתהווה (יצור חי A ליצור חי B).
מתנגדי התכנון התבוני רואים בו לא יותר מניסיון להציג בריאתנות במסווה מדעי. לטענתם, חלק נכבד מהטענות של תומכי התכנון התבוני שגויות, כלומר התופעות הללו ניתנות להסבר על פי התאוריות המדעיות הקיימות, והשאר אינן אלא פערים בידע המדעי, ואינן מעידות על דבר מעבר לכך שהמדע טרם הצליח להסביר את אותן תופעות. "מסמך הטריז" שנחשף בשנת 1999 גילה תוכנית פעולה מדעית, פוליטית וחברתית שחיבר המכון. מטרתו היא לשנות את התרבות האמריקאית על ידי עיצוב מדיניות ציבורית כך שתשקף ערכים פרוטסטנטיים, שמרניים (פוליטיים), פונדמנטליסטיים, אוונגליסטים.
תומכי התכנון התבוני, שפותח על ידי מכון דיסקברי, דורשים להכיר בה כתאוריה מדעית וללמדה בשיעורי מדעים בבתי הספר הציבוריים בארצות הברית, במקביל ללימודי האבולוציה. דרישה זאת הציתה מחלוקת ציבורית מתמשכת בארצות הברית וברחבי העולם. המתנגדים רואים בדרישה הזאת ניסיון ללמד בריאתנות, אשר בית המשפט העליון של ארצות הברית פסק שאסור ללמדה בבתי ספר של המדינה, בגלל דרישת החוקה להפרדת דת ומדינה.
היחס לאבולוציה ובריאתנות

בעוד הבריאתנות שואפת להוכיח שהעולם נברא על פי התיאור המופיע בספר בראשית או בחיבור דתי אחר, וזרם מרכזי בו אף דוגל בכך שבריאה זו התרחשה פחות מ-4,000 שנים לפני הספירה (Young Earth Creationism), התכנון התבוני אינו גורס כל דרך ספציפית לדרך בה נוצר העולם או לגילו, מעבר לכך שנדרש לכך תכנון תבוני. כך, בעוד חלק מאנשי התכנון התבוני תומכים בדעה שהעולם צעיר יחסית, אחרים תומכים בדעה שהיקום והחיים על פני כדור הארץ התפתחו במשך מיליארדי שנים. עם זאת, לדעת תומכי התכנון התבוני, אין די במוטציות האקראיות ובברירה הטבעית, אותם הם מכנים "דרוויניזם", בשביל להסביר את האבולוציה של כל צורות החיים.
טיעונים של תומכי התכנון התבוני > הסתברות נמוכה לקיום אבולוציה אקראית

לטענת תומכי התכנון התבוני, המעבר בין הכימיה לחיים מצריך מספר עצום של תנאים, עד שהוא משול לסיכוייו של אדם אחד לזכות בפיס אלפי פעמים ברציפות. האסטרונומים פרד הויל וצ'נדרה ויקראמסינג העריכו את ההסתברות ליצירת חיים, ולפי מסקנתם (המכונה בפי מתנגדיה בשם "הטעות של הויל"), מדובר באחת לעשר בחזקת ארבעים אלף. לדבריהם, מספר זה "די גדול כדי לקבור את דרווין יחד עם תיאורית האבולוציה". במקום אחר טוען הויל, כי הסיכוי להתפתחות חיים מפותחים באופן אקראי דומה לסיכוי שסופת טורנדו שתפגע במחסן גרוטאות תהפוך אותו באופן אקראי למטוס בואינג 747.
טיעונים של תומכי התכנון התבוני > מורכבות שאינה ניתנת לצמצום

הרעיון שמערכות ביולוגיות מסוימות התפתחו בתהליך אבולוציוני רגיל דורש קיום של דור קודם בעל יכולת תפקודית המותאמת פחות מהדור שבא אחריו. על-פי תומכי גישת התכנון התבוני, מערכות מסוימות, מכילות רמת מורכבות גבוהה מאוד, בעלות אופטימיזציה (השגת הפתרון המיטבי לבעיה) גבוהה, כך שכל גריעת חלק קטנטן מהמערכת תחסל את התפקודיות שלה, דבר שלכאורה ימנע קיום של דור קודם הדומה לדור הקיים. התנאי להימצאות פונקציונליות מינימלית של המכניזם הביולוגי הראשוני הוא, לטענתם, מורכב מכדי להיווצר אבולוציונית, ולכן נראה לכאורה שאין מסלול מתון מספיק במעלה של האי סבירות ההדרגתית.
דוגמאות ידועות:
שוטון של יצורים חד-תאיים, כשוטון הזרע או החיידק.
סינתוז חלבונים על ידי הריבוזומים בעזרת מידע המקודד ב-RNA, שבתורו משועתק מה-DNA, שנוצר על ידי חלבוני העתקה המקודדים בו עצמו.
מערכת החיסון- הביולוג מייקל בהה טען לדוגמה כי מערכת החיסון היא דוגמה ל"מורכבות שאינה ניתנת לצמצום".
הטיעון מושמע בידי בריתנים ותומכי תכנון תבוני לגבי מערכות שונות כמו עיניים, עצי סקוויה, שלד מורכב של ספוגים, מערכת החיסון ועוד. הטיעון הוא כי לא ייתכן כי מערכות אלה הופיעו בצורה מקרית. מדענים תומכי אבולוציה מסכימים כי הופעה מקרית היא דבר לא סביר, ומסבירים זאת באמצעות מנגנון הצטברות לא מקרי הנובע מברירה טבעית שבה שינויים שונים מצטברים ומעניקים יתרון גם למבנים שנראה לכאורה שאין בהם תועלת כגון "עין לא מתפקדת". לאחר שדוגמאות רבות כאלה הוצאו, בריאתנים פנו לעוד ועוד תחומים ומערכות בחיפוש אחר פערים שקיימים עדיין בידע המדעי. כאשר כל פער כזה משמש מחדש לטעון מחדש את הטיעון הבסיסי, לפיו אם המדע אינו יודע כרגע את התשובה איך התפתח מנגנון מורכב מסוים, התשובה היא בהכרח תכנון תבוני. זאת תוך כדי התעלמות מהסברים לחידות התפתחות של מבנים מורכבים קודמים.
בפסק הדין של משפט הפנדה של דובר כתב השופט ג'ונסון כי "פרופסור בהה נשאל בקשר להצהרתו משנת 1996 כי המדע לעולם לא ימצא הסבר אבולצוני למערכת החיסון. הוצגו לפניו חמישים ושמונה מאמרים שעברו ביקורת עמיתים, תשעה ספרים וכמה פרקים מספרי לימוד באימנולוגיה העוסקים באבולוציה של מערכת החיסון. למרות זאת הוא פשוט המשיך לעמוד על דעתו כי אין בכל אלה ראיות מספקות וכי
הדברים פשוט "לא די טובים" בחקירה הנגדית על ידי אריק רוטשילד, נציג התיבה במשפט נאלץ בהה להודות כי לא קרא את רוב המאמרים הללו.